Diari Oficial de la Generalitat Valenciana


Sumari del DOGV 2983, del 02-05-1997 (1997/905143)

Ajuntament d'Albatera. Convocatòria de dues places de peó.
----------------------------------------------------------

### Dades del document

Número de DOGV
:   2983

Data del DOGV
:   02-05-1997

Secció del DOGV
:   I. DISPOSICIONS GENERALS

Número del document
:   1997/905143


Data del document
:   24-03-1997

Organisme emissor


Tipus de document
:   Convocatòria

Descriptors 

:   * Albatera
    * administració local
    * concurs administratiu

Ajuntament d'Albatera. Convocatòria de dues places de peó.   
CONVOCATÒRIA  
Es convoquen proves selectives per a proveir, mitjançant el procediment de concurs oposició, dos llocs de peó, vacants en la plantilla de personal laboral fix d'aquest ajuntament, d'acord amb les bases següents:  
Primera. Objecte de la convocatòria  
1. L'objecte d'aquesta convocatòria de proves selectives és la provisió de dos llocs de peó, vacants en la plantilla d'aquest ajuntament i inclosos en l'oferta pública d'ocupació de 1996.  
2. Els llocs de peó estan inclosos en la plantilla de personal laboral fix i dotats amb les retribucions indicades en el Conveni Colúlectiu del Personal Laboral Fix d'aquest Ajuntament.  
3. La provisió dels llocs d'aquesta convocatòria s'efectuarà mitjançant el sistema de concurs oposició.  
Segona. Condicions dels aspirants  
1. Per a prendre part en aquesta oposició, els aspirants hauran de complir les condicions següents:  
a) Ser espanyol.  
b) Tenir complits 18 anys i no excedir d'aquella edat en què falten menys de 10 anys per a la jubilació forçosa per edat.  
c) Estar en possessió del certificat d'escolaritat, equivalent o superior.  
d) No patir cap malaltia ni defecte físic que impedisquen l'exercici de les corresponents funcions.  
e) No haver sigut separat mitjançant expedient disciplinari del servei a l'estat o a l'administració autònoma o local, ni trobar-se inhabilitat per a l'exercici de les funcions públiques.  
2. Els aspirants hauran de complir totes les condicions indicades el dia en què acabe el termini de presentació d'instàncies, excepte les indicades en la lletra e), que hauran de referir-se al moment d'acabament de les proves selectives amb la publicació de la llista d'aprovats.  
Tercera. Instàncies  
1. Les instàncies per a solúlicitar prendre part en les proves selectives convocades hauran de dirigir-se a l'alcalde-president de l'Ajuntament, junt amb el justificant d'haver ingressat a la Dipositaria Municipal la quantitat de 2.500 pessetes en concepte de drets d'examen.  
2. S'hauran de presentar dins del termini de 20 dies naturals, comptadors des de l'endemà de la publicació de l'anunci d'aquesta convocatòria en el Butlletí Oficial de l'Estat, al Registre General d'aquest Ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3. A les instàncies, els solúlicitants hauran d'adjuntar els documents que hagen de ser valorats en la fase de concurs.  
4. Els solúlicitants hauran de manifestar en les instàncies que compleixen totes i cadascuna de les condicions exigides en la base segona, referides a la data en què acabe el termini de presentació d'aquestes, i que es comprometen a prestar el jurament o promesa que estableix el Reial Decret 707/1979.  
Quarta. Admissió d'aspirants  
1. Acabat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província i serà exposada al tauler d'edictes de la corporació; es concedirà un termini de 15 dies per a reclamacions, segons el que disposa l'article 122 de la Llei 30/1992. Aquestes reclamacions, si n'hi ha, seran acceptades o rebutjades en la resolució per la qual s'aprove la llista definitiva, que es farà pública, així mateix, en la forma indicada.  
2. L'esmentat abans s'entén sense perjudici del que disposa l'article 71 de la Llei 30/1992, de 26 de novembre.  
Cinquena. Tribunal qualificador 1. El tribunal qualificador estarà constituït de la forma següent:  
President: l'alcalde-president, o membre de la corporació en qui hi delegue.  
Vocals:  
- Un representant del Consell de la Comunitat Autònoma Valenciana.  
- Un representant del professorat oficial.  
- Un funcionari de carrera designat per la Comissió Municipal de Govern.  
- El cap del respectiu servei o, si no n'hi ha, un tècnic designat per la corporació.  
- Un representant designat pel Comité del Personal Laboral d'aquest Ajuntament.  
Secretari: el de la corporació o funcionari en qui hi delegue, amb veu però sense vot.  
2. La designació dels membres del tribunal, titulars i suplents, es farà pública en el Butlletí Oficial de la Província i al tauler d'edictes de la corporació.  
3. El tribunal no podrà constituir-se ni actuar sense l'assistència de més de la meitat dels membres, titulars o suplents.  
4. Els membres del tribunal hauran d'abstenir-se de formar part d'aquest quan concórreguen les circumstàncies establertes en l'article 28 de la Llei 30/1992 i en l'article 13.2 del Reial Decret 364/1995, de 10 de març.  
5. Els aspirants podran recusar els membres del tribunal en els termes establits en l'article 29 de la Llei 30/1992.  
6. El tribunal no podrà aprovar ni declarar que ha superat les proves selectives un nombre d'opositors superior al de les places convocades.  
7. El tribunal podrà disposar la incorporació als seus treballs d'assessors especialistes per a la realització de les proves en els termes establerts en el Reial Decret 364/1995, de 10 de març.  
8. El tribunal es classifica en la categoria cinquena als efectes establerts en la Resolució de 22 de març de 1993 i percepció de les assistències que corresponguen als seus membres.  
9. La totalitat dels membres del tribunal hauran de posseir un nivell de titulació igual o superior a l'exigit per a l'ingrés en el cos o en l'escala de què es tracte, segon el que disposa el Reial Decret 364/1995, de 10 de març.  
Sisena. Desenvolupament i publicitat de les proves 1. Les bases, una vegada aprovades pel ple de l'Ajuntament, es publicaran íntegrament en el Butlletí Oficial de la Província i en el Diari Oficial de la Generalitat Valenciana; l'anunci en extracte de la convocatòria es publicarà també en el Butlletí Oficial de l'Estat.  
2. Tots els anuncis de tràmits posteriors es publicaran en el Butlletí Oficial de la Província, com es concreta en els diferents epígrafs d'aquestes bases i excepte el que disposa l'apartat 5 següent.  
L'anunci de la convocatòria, les bases i tota la resta d'anuncis relatius al desenvolupament d'aquestes proves es publicaran també al tauler d'anuncis de l'Ajuntament, com a informació complementària de l'anterior, encara que els terminis es computaran a partir de la respectiva inserció en els butlletins oficials.  
3. Els exercicis de les proves no podran començar fins transcorreguts dos mesos des de la data de la publicació de l'anunci de la convocatòria en el Butlletí Oficial de l'Estat.  
4. Sense perjudici del que s'ha dit anteriorment, el començament del primer exercici s'anunciarà sols en el Butlletí Oficial de la Província amb 15 dies d'antelació com a mínim i s'hi indicarà, en l'anunci, el dia, l'hora i el lloc en què haurà de realitzar-se.  
5. El començament de la resta dels exercicis s'anunciarà sols al tauler d'anuncis de l'Ajuntament i al local on s'haja realitzat la prova precedent; haurà de transcórrer entre la realització d'un i d'un altre exercici un termini mínim de 48 hores i fer-se públic l'anunci de començament amb una antelació mínima de 24 hores.  
6. Els opositors seran convocats per a cada exercici en crida única, excepte els casos de força major, degudament justificats i considerats lliurement pel tribunal.  
7. L'ordre d'actuació dels opositors, en aquells exercicis que no permeten l'actuació simultània de tots aquests, s'iniciarà alfabèticament per aquell el primer cognom del qual comence per la lletra que resulte determinada en el sorteig realitzat a aquestes efectes.  
Setena. Sistema de selecció La selecció dels aspirants es durà a terme mitjançant concurs oposició.  
1. Fase de concurs.  
1.1. El tribunal valorarà en aquesta fase els següents mèrits alúlegats i degudament justificats pels aspirants:  
a) Per l'exercici de funcions pròpies del lloc de peó en alguna administració pública, a raó de 0,15 punts per mes de treball prestat, fins un màxim de 3 punts.  
b) Per l'exercici de qualsevol activitat en alguna administració pública, a raó de 0,15 punts per mes de treball prestat, fins un màxim de 3 punts.  
Seran mèrits puntuables per cada concursant els contrets fins el dia de la publicació de l'anunci d'aquesta convocatòria en el tauler d'anuncis d'aquest Ajuntament.  
El temps de servei computable es puntuarà per cada mes efectiu complet i no es tindran en compte les fraccions de temps inferiors a un mes, excepte casos d'empat.  
Els documents presentats hauran de ser originals o còpies degudament compulsades.  
La valoració dels serveis prestats segons l'apartat a) anterior implicarà que no podran tornar a ser valorats segons l'apartat b) i a l'inrevés.  
2. Fase d'oposició.  
Constarà de dos exercicis de caràcter obligatori i eliminatori.  
2.1. Primer exercici.  
De caràcter obligatori i eliminatori, consistirà a realitzar una prova pràctica, que determinarà el tribunal, sobre les matèries que figuren en l'annex d'aquesta convocatòria, immediatament abans de la realització d'aquesta, i relacionada amb les funcions pròpies del lloc de treball.  
Aquest exercici es desenvoluparà durant un temps màxim d'una hora.  
2.2. Segon exercici.  
De caràcter obligatori i eliminatori, consistirà a contestar verbalment, durant un temps màxim de 15 minuts, preguntes que formularà el tribunal, relacionades amb les funcions pròpies del lloc de treball objecte d'aquesta convocatòria.  
Vuitena. Qualificació  
1. Els membres del tribunal qualificaran els exercicis d'aquesta oposició, amb una puntuació de 0 a 10 punts; s'eliminaran els aspirants que no aconseguisquen un mínim de 5 punts en cadascun d'aquests.  
2. Les qualificacions s'adoptaran sumant les atorgades pels distints membres del tribunal i dividint el total pel nombre d'assistents a aquell.  
3. Les qualificacions de cada exercici es faran públiques el mateix dia en què s'acorde i seran exposades al tauler d'anuncis de l'Ajuntament i al local on s'haja realitzat la prova respectiva, almenys amb 24 hores d'antelació al començament del següent exercici, si es tracta d'un exercici distint, i de 12 hores si es tracta del mateix.  
4. La qualificació definitiva se determinarà sumant els punts obtinguts en la fase de concurs i la d'oposició; no podran servir els punts obtinguts en la fase de concurs per a superar els exercicis de la fase d'oposició.  
5. El tribunal haurà de fer pública la relació d'aprovats; el número d'aquests no podrà sobrepassar el nombre de places convocades.  
Novena. Relació d'aprovats, presentació de documents i contractació 1. Acabada la qualificació dels aspirants, el tribunal publicarà la llista amb els dos aprovats i l'elevarà a l'autoritat competent per a formalitzar el corresponent contracte de treball, com a personal laboral fix.  
2. Els aspirants que hagen aprovat hauran de presentar a la Secretaria General de l'Ajuntament, en el termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en l'oposició s'exigeixen en la base segona, i són:  
a) Certificat de naixement, que es podrà suplir amb la fotocòpia del document nacional d'identitat (aquest últim haurà de presentar-se junt amb l'original per a compulsar-lo).  
b) Còpia autenticada o fotocòpia (que haurà de presentar-se junt amb l'original per a compulsar-lo) del títol que es posseïsca, d'entre els exigits en l'apartat 1.c) de la base segona, o justificant d'haver pagat els drets per a l'expedició d'aquest. Si aquests documents estan expedits després de la data en què acabà el termini de presentació d'instàncies, s'haurà de justificar el moment en què van concloure els estudis.  
c) Certificat acreditatiu de no patir cap malaltia o defecte físic que impossibilite el normal exercici de la funció. Aquest certificat haurà de ser expedit pel metge de família del centre de salut que li correspon.  
d) Declaració de no haver sigut separat, per expedient disciplinari, del servei a l'estat o a l'administració autònoma o local, ni trobar-se inhabilitat per a l'exercici de funcions públiques.  
e) Declaració jurada de no trobar-se sotmés a cap causa d'incapacitat específica establerta en la legislació vigent i que en faça nul el nomenament, d'acord amb el que estableix el Reial Decret Legislatiu 781/1986, de 18 d'abril.  
El qui tinga la condició de funcionari públic o personal laboral al servei de les administracions públiques, estarà exempt de justificar documentalment les condicions i els requisits ja demostrats per a obtenir l'anterior nomenament; haurà de presentar certificat del ministeri, comunitat autònoma, corporació local o organisme públic del qual depenga, acreditant la seua condició i totes les circumstàncies que consten en l'expedient personal.  
El qui, en el termini indicat, i excepte causes de força major, no presente la documentació, o de l'examen d'aquesta es dedueix que manca d'algun dels requisits indicats en la base segona, quedaran anulúlades totes les actuacions d'aquest, sense perjudici de les responsabilitats en què haja pogut incórrer per falsedat en la instància.  
Deu. Nomenament en propietat i presa de possessió 1. El tribunal indicat en el punt 1 de la base cinquena anterior elevarà la proposta de nomenaments a favor dels opositors, i l'òrgan competent de l'Ajuntament durà a terme la corresponent contractació dels aspirants proposats com a peó, amb caràcter de personal laboral fix.  
Si no es formalitza el contracte en el termini indicat sense causa justificada, quedaran en la situació de cessants.  
Onze. Incidències  
1. El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició en tot el que no preveuen aquestes bases.  
2. La convocatòria, les bases i tots els actes administratius que es deriven d'aquesta i de l'actuació del tribunal, podran ser impugnats per les persones interessades en els casos i en la forma establerta en la Llei 30/1992, de Règim Jurídic de les Administracions Públiques i del Procediment Administratiu Comú.  
Dotze. Legislació aplicable  
En tot el que no preveuen aquestes bases, serà d'aplicació el que disposen la Llei 7/1985, de 2 d'abril; la Llei 30/1984, de 2 d'agost; la Llei 30/1992, de 26 de novembre; el Reial Decret Legislatiu 781/1986, de 18 d'abril; el Reial Decret 2.223/1985, de 19 de desembre; el Reial Decret 364/1995, de 10 de març; el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i altres disposicions complementàries vigents.  
ANNEX  
Part pràctica  
Elements elèctrics.  
- Instalúlació i reparació d'un interruptor elèctric.  
- Instalúlació i reparació d'un punt de llum.  
- Instalúlació i reparació d'un tub fluorescent.  
- Instalúlació i reparació d'un diferencial elèctric.  
- Instalúlació i reparació d'un magnetotèrmic.  
Elements de fontaneria.  
- Conservació i reparació d'una aixeta.  
- Conservació i reparació d'una clau de pas.  
- Conservació i reparació d'una cisterna.  
- Posada en funcionament del calefactor de gas i elèctric.  
Elements de construcció.  
- Proporcions i pastar el material per a obrar.  
- Pastar i treballar amb escaiola.  
- Enrajolar.  
Elements de fusteria.  
- Manteniment i reparació de portes.  
- Manteniment i reparació de panys.  
- Manteniment i reparació de finestres i persianes.  
- Manteniment i reparació de vidres.  
Teòric  
1. Recintes del parc de l'Horta: elements que l'integren.  
2. Recintes de la zona esportiva: elements que l'integren.  
3. Control dels subministraments als complexos.  
- Oci cultural.  
- Esportiu.  
- Aigua, llum, etcètera.  
a) Manteniment de l'aigua.  
b) Encesa...  
4. Funcions d'un peó de complexos socioculturals i esportius.  
5. Instalúlació de fontaneria: sistemes de manteniment. Avaries més  
freqüents.  
6. Plantacions de jardineria. Sistemes de reg. Adobs.  
7. Materials de construcció. Reparacions més freqüents.  
8. Instalúlacions. Mesures de seguretat en aquestes.  
9. Aparells de megafonia. Conservació i reparacions.  
Albatera, 24 de març de 1997.- L'alcalde: Francisco García Gelardodo.